**Kerecsend Község Önkormányzata**

**3396 Kerecsend, Fő út 55.**

**Tel.: (36) 550-320 Fax. : (36) 550-328**

**e-mail: kerecsendph @ chello.hu**

***Jegyzőkönyv***

***Kerecsend Község Önkormányzata Képviselő-testületének***

***2020. október 12-i rendkívüli, nyilvános testületi üléséről***

|  |  |
| --- | --- |
| 67/2020. (X.12.) határozat | A sportpálya mellett járdaszakasz építéséhez szükséges anyag szállítójáról |

*A jegyzőkönyv 137 – 139. közötti számozott oldalt tartalmaz*

**J E G Y Z Ő K Ö N Y V**

Készült: 2020. október 12-én Kerecsend Község Önkormányzata Képviselő-testületének rendkívüli, nyilvános testületi ülésén (Kerecsend, Fő u. 55.)

***Jelen vannak:*** Sári László polgármester

Kiss Sándor címzetes főjegyző

Forgácsné Román Rita alpolgármester

 Prokaj Milán képviselő

 Békési Gyula képviselő

 Nagy Ferenc képviselő

 Burai József képviselő

***Igazoltan van távol:*** Suha József alpolgármester

**Sári László polgármester**

Köszöntöm a képviselő-testület tagjait a mai rendkívüli testületi ülésünkön. Kettő napirendi pontunk lesz a mai napon. Az egyik a tájház pályázattal kapcsolatos, a másik pedig a sportpálya mögötti járda fejújításához érkezett árajánlatok elfogadása. Megállapítom, hogy határozatképes a testület. Kérem, tegye fel a kezét, aki elfogadja így a napirendi pontokat.

*A képviselő-testület egyhangú szavazással, elfogadta a napirendi pontok tárgyalását.*

*Napirend:*

1. Javaslat a településkép védelméről szóló 10/2017. (X.9.) önkormányzati rendelet módosítására

előadó: Kiss Sándor címzetes főjegyző

1. Javaslat a sportpálya mögötti járdaszakasz megépítéséhez szükséges anyag szállítójának kiválasztására

előadó: Kiss Sándor címzetes főjegyző

1. ***napirendi pont***

**Kiss Sándor címzetes főjegyző**

A településképi rendelet melléklete pontatlanul tartalmazza a tájház helyrajzi számát és házszámát, mivel az e-hiteles térképmásolaton is pontatlanul szerepel az ingatlan. A rendeletet a tájház felújításával kapcsolatos MFP pályázathoz mellékletként kellett csatolni. Hiánypótlás keretében hívták fel a figyelmünket erre a hibára. Ennek a kijavítására teszek most javaslatot. a bemutatott rendelettervezet szerint. A Hagyományok Háza (Tájház) címe és hrsz-a helyesen: 3396 Kerecsend, Bereksori u. 47., 263 hrsz.

*A képviselő-testületnek kérdése, hozzászólása nem volt, az alábbi név szerinti szavazással elfogadták* **Kerecsend Község Önkormányzata Képviselő-testületének 8/2020. (X.12.) önkormányzati rendeletét a településkép védelméről szóló 10/2017. (X.9.) önkormányzati rendelet módosításáról**

 Sári László igen
 Forgácsné Román Rita igen
 Békési Gyula igen igen
 Burai József igen
 Nagy Ferenc igen
 Prokaj Milán igen

1. ***napirendi pont***

**Kiss Sándor címzetes főjegyző**

A Magyar Falu Program keretében járdafelújításhoz szükséges anyag beszerzéséhez nyertünk el támogatást. A Csalit felújítása már ennek kapcsán megkezdődött. Most a sportpálya mögötti járdaszakasz felújításához szükséges anyagbeszerzéshez kértünk be árajánlatokat három vállalkozótól. Ma délután 16.00 óráig, az árajánlat benyújtási határidejéig azonban csak egy ajánlat érkezett. Az ajánlattevő a KVCS Geo Kft. Ajánlatuk 2.578.118 Ft.

**Forgácsné Román Rita alpolgármester**
A KVCS Geo Kft. a kivitelező az orvosi rendelő külső és belső felújításánál is, ha jól tudom?
Jogszerű, hogy csak egy árajánlat érkezett be és ezt az egyet fogadjuk el?

**Kiss Sándor címzetes főjegyző**

Nem tudjuk kötelezni az ajánlattevőket az ajánlat benyújtására. Igazolni tudjuk, hogy az ajánlatkérő dokumentumok ki lettek küldve.

**Sári László polgármester**
Van-e kérdés vagy észrevétel ezzel kapcsolatban?

**Forgácsné Román Rita alpolgármester**
Meddig esedékes, hogy elkészüljön?

**Sári László polgármester**Még ebben az évben el kell készülnie. Javaslom, fogadjuk el ezt az ajánlatot.

*A képviselő-testület egyhangú szavazással, hat igen szavazattal az alábbi határozatot fogadta el:*

**67/2020. (X.12.) határozat**

Kerecsend Község Önkormányzatának Képviselő-testülete az MFP-BJA/2019 pályázati kiíráson támogatásban részesült **„Járdaépítés Kerecsenden"** című, 3019769193 azonosítójú projekt keretében a sportpálya melletti járdaszakasz felújításához szükséges anyagszállításifeladatra benyújtott árajánlatok közül a KVCS Geo Kft. (3396 Kerecsend, Ipartelep 031/6 hrsz) árajánlatát fogadja el bruttó 2.578.118 Ft összegben.

Felelős: Sári László polgármester

Határidő: a szállítási szerződés megkötésére 2020. október 15.

**Sári László polgármester**Az ülést bezárom. Köszönöm a mai munkát.

kmf.

 Sári László Kiss Sándor

 polgármester címzetes főjegyző